วัดผักราก

วัดผักราก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่พูล อำเภอลับแล จังหวัดอุตรดิตถ์ บนพื้นที่ 17 ไร่ 1 งาน 35 ตารางวา พื้นที่วัดมีลักษณะเป็นเนินสูง วัดผักราก เดิมชื่อ วัดสุทธาราม ตั้งวัดเมื่อ พ.ศ. 2391 ได้รับพระราชทานวิสุงคามสีมาเมื่อ พ.ศ. 2449 อาคารเสนาสนะได้แก่ วิหารสันนิษฐานว่าสร้างขึ้นในสมัยรัชกาลที่ 4 ลักษณะการสร้างแบบม้าต่างไหม ภายในประดิษฐานพระพุทธรูปปูนปั้นปางนั่งขัดสมาธิเพชร และมีจิตรกรรมฝาผนังเล่าเรื่องราวทางพระพุทธศาสนา ภาพพุทธประวัติ การวาดคล้ายจิตรกรรมฝาผนังที่วัดภูมินทร์ จังหวัดน่าน การเขียนใช้สีสกัดจากธรรมชาติ เช่น ฟักทอง ใบหูกวาง เป็นต้น ด้านนอกประกอบด้วยหน้าบันไม้แกะสลักลงสีธรรมชาติและประตูไม้แกะสลักลายเทพพนม สมัยอยุธยา นอกจากนี้ยังมี ระฆังเก่าที่มีอักษรล้านนาจารึกไว้ที่ด้านข้างระฆังว่า สร้างเมื่อ พ.ศ. 2391 อุโบสถก่ออิฐถือปูน กว้าง 6 เมตร ยาว 9 เมตร หน้าบันแบ่งออก 3 ช่อง แกะสลักลายดอกพุดตาน บริเวณด้านหน้าทางเข้าตั้งรูปปั้นสิงห์คู่ 4 ตัว ยืนหลบอยู่บริเวณหลังเสา ด้านในประดิษฐานพระพุทธรูปประทับนั่งขัดสมาธิเพชร ศิลปะเชียงแสน อ้างอิง